**אח"י מולדת** היא ספינת טילים מסדרת סער 4, אשר נבנתה במספנות ישראל, במסגרת סדרת המשך, כדי לאפשר שיט פתוח למדינת ישראל בים התיכון. הספינה שירתה בשייטת ספינות הטילים של חיל הים מהשקתה בשנת 1979 ועד הוצאתה מהשירות בשנת 2000, כשנמכרה לצי סרי לנקה.

היסטוריה
--------

 ערך מורחב – **ספינות סער**  

ששת הספינות מסדרת סער 4 יועדו לשרת בזירת הים האדום. תעלת סואץ הייתה אז חסומה לשיט ספינות, והעברתן לים האדום תוכננה בהפלגה מחיפה למפרץ שלמה סביב יבשת אפריקה. בעת מלחמת יום הכיפורים זכו ספינות סער להצלחה בקרבות הטילים. עם זאת נוכח שר הביטחון משה דיין בצורך לאבטחת שיט במרכז הים התיכון. ואישר בנייה של שש ספינות נוספות – "פרויקט נדרן". אח"י מולדת נבנתה שלישית בפרויקט זה.

### שם הספינה והשקתה

הספינה הושקה במספנות ישראל ב-22 במרץ 1979 הגברת המשיקה הייתה מרים איתן אשתו של הרמטכ"ל רפאל איתן שנכח גם הוא בהשקה
בצי הסוחר הישראלי שירתה בשנים 1961–1970 אוניית נוסעים בשם **מולדת** שהפליגה בקו בין חיפה למרסיי עם כניסות עונתיות לג'נובה ונאפולי. אין ולא הייתה בחיל הים הישראלי ספינה נוספת בשם "מולדת".

* רס"ן אלי רגב וצוות אח"י מולדת בטקס השקת הספינה 22 במרץ 1979.רס"ן אלי רגב וצוות אח"י מולדת בטקס השקת הספינה 22 במרץ 1979.
* בימת המכובדים בטקס השקת אח"י מולדת 22 במרץ 1979.בימת המכובדים בטקס השקת אח"י מולדת 22 במרץ 1979.
* אח"י מולדת לאחר השקתה, 22 במרץ 1979.אח"י מולדת לאחר השקתה, 22 במרץ 1979.

1. ↑  מימין לשמאל:גב' מרים איתן, משה ורטמן, זאב אלמוג, רא"ל רפאל איתן, מנכ"ל מספנות ישראל - ישראל ליברטובסקי, שר התחבורה - חיים לנדאו, ראש העיר חיפה - אריה גוראל.

הפלגות ומבצעים
--------------

**מבצע פעולה מוצלחת** - ב-4 במאי 1980 השתתפה אח"י מולדת בפיקוד רס"ן אלי רגב, ביקור בנמל אלכסנדריה כאורחי הצי המצרי. הכח כלל גם את אח"י קוממיות בפיקוד רס"ן יעקב גז כספינת פיקוד של אל"ם אברהם בן שושן. קצין קישור לצי המצרי היה יצחק קוראל אלמוג יליד מצרים.

### גלריה

* הנחת זרים באנדרטת החייל האלמוני של חיל הים המצרי המצרי במסגרת ביקור ספינות הטילים באלכסנדריה, מאי 1980.הנחת זרים באנדרטת החייל האלמוני של חיל הים המצרי המצרי במסגרת ביקור ספינות הטילים באלכסנדריה, מאי 1980.
* מפקד חיל הים המצרי, פריק בחרי מוחמד עלי מוחמד אמין, חותם בספרי האורחים של הספינות אח"י מולדת ואח"י קוממיות, מאי 1980.מפקד חיל הים המצרי, פריק בחרי מוחמד עלי מוחמד אמין, חותם בספרי האורחים של הספינות אח"י מולדת ואח"י קוממיות, מאי 1980.

טיבוע אניית מחבלים
------------------

 ערך מורחב – **טיבוע אוניית המחבלים אטבירוס**  

בערב יום העצמאות 1985 חיסלה אח"י מולדת בפיקוד רס"ן דני הלוי את אניית המחבלים 'אטבירוס' (*ATTAVIROS*) בדגל פנמה. המחבלים שעל האונייה היו בדרכם לפיגוע בקריה בתל אביב.  

האנייה יצאה מאלג'יר תוכניתם הייתה להגיע לנקודת הורדה במרחק של כ־60 מייל ימי (כ־110 ק"מ) ממערב לתל אביב. שם היו אמורים לצאת ממנה 20 לוחמי קומנדו של אש"ף על גבי שלוש סירות גומי מהירות.  

המודיעין הימי קיבל על כך מידע ומבצע דרך נץ שיעדו לסיכול הפיגוע התבצע בתחילת אפריל. לאחר שהוברר כי 'אטבירוס' לא נפגעה בנמל אנבה באלג'יר החלו סריקות וחיפושים אחריה.

ב-19 באפריל 1985 נשלחה אח"י מולדת לחיפוש מול תל אביב. אח"י מבטח בפיקוד רס"ן ירון צחר נשלחה לחפוש בגזרה צפונית יותר. לקראת חצות בליל 19–20 התגלה מקבץ האוניות היוצאות מתעלת סואץ וביניהן אובחנה מטרה שתעבור קרוב לחוף הישראלי. 'מולדת' התקרבה לזיהוי וגילתה שזו האטבירוס שמסרבת לעצור לבדיקה. תוך כדי הדיבורים נורתה רקטת RPG לעבר 'מולדת'. הלוי הרחיק את הספינה במרחק של 2.7 ק"מ, פתח בירי תותח אוטו מלרה 76 מ"מ. 42 פגזים נורו אל עבר ה'אטבירוס' הטובעת. אח"י מבטח שהצטרפה במהירות גבוהה סייעה לחיפוש. נאספו 8 ניצולים, מהם 5 מחבלים ו-3 אנשי צוות.

לכידת אמל"ח מחבלים
------------------

**ב-11 בספטמבר 1985** – לכידת מחבל פלסטיני בכיר. כח בפיקוד סא"ל דרור אלוני שכלל את אח"י עצמאות (בפיקוד רס"ן עפר דובנוב) ואח"י מולדת (בפיקוד נועם פייג), תפס את האניה 'אופורטיוניטי' במרחק 14 מיל ממערב לביירות, ועצר את סגן מפקד כוח 17 עם כסף רב של הפתח. בפעולה השתתף גם דבור שארב במבואות צידון.

**ב-30 באוגוסט 1986** השתתפה אח"י מולדת בפיקוד נועם פייג עם אח"י אילת (סער 2), בפיקוד אסף בר, צוות השתלטות משייטת 13, בסיוע מטוס סיור ימי "שחף", בלכידת אוניית הסוחר הלבנונית 'אמל' שהייתה בדרכה לנמל 'חלדה' (דרומית לבירות), כשעל סיפונה 3 מכולות אמל"ח, סירה מהירה ו-10 אנשי צוות. האניה הובאה לחיפה אמצעי הלחימה פורקו ממנה והיא שוחררה לדרכה.

**ב-10 בספטמבר 1986** - אח"י מולדת (בפיקוד נועם פייג), עם דבור 881 (בפיקוד מיכה שיטקין) בסיוע מסוקי קרב, גילו סירת גומי 600 מטר מהחוף כחמישה ק"מ מצפון לצור (לבנון) וירו לעברה. חלק מהמחבלים נפגעו והיתר הצליחו לברוח עם הסירה לחוף.

מפקדי הספינה
------------

|  |
| --- |
|  |
| **רס"ן ושם** | תקופת כהונה כמפקד הספינה | פעילות | תמונה |
| אלי רגב | מפברואר 1979 עד יולי 1981 | השקה והכנסת הספינה לכשירות וביקור במצרים |  |
| זאב ינובסקי | אוגוסט 1981 עד 1982 | מקום ראשון בוחן כשירות |  |
| מיכאל קיסרי | מיולי 1982 עד יוני 1983 | הזירה הימית במלחמת שלום הגליל |  |
| אריה בן יואב, | 1983-1985, | תקיפת אי הארנבות |  |
| דני הלוי | 1985 | טיבוע אוניית המחבלים אטבירוס |  |
| נועם פייג | 1987-1985 | לכידת אמל"ח ופגיעה במחבלים |  |
|  |  |  |  |
| גיא שוהם |  |  |  |
| שלומי מיכאל | 1989-1988 |  |  |
| אלון וייס |  |  |  |
| יוסי קורקין | 1992 עד 1994 |  |  |
|

בצי סרי לנקה
------------

בשנת 2000 נמכרה אח"י מולדת יחד עם אחותה אח"י קוממיות לצי סרי לנקה. שמה הנוכחי בחיל הים של סרי לנקה הוא SLNS Suranimala מספר צי P-702.

מקורות וקריאה נוספת
-------------------

* **אלבום כלי שיט בחיל הים**, הוצאה לאור חיל הים, 1992, עמ' 131–132.
* יגאל אוחיון, **אח"י גאולה – תפארת השייטת** *מורשת קרב 1981-1989*,
* דני הלוי תיאור הטבעת 'אטבירוס', ספר אלקטרוני, 1989.

קישורים חיצוניים
----------------

ויקישיתוף מדיה וקבצים בנושא **אח"י מולדת** בוויקישיתוף
* סיגל בוכריס, **חמש שנים להטבעת אטבירוס**, 'בין גלים' 180 אפריל 1990 עמ' 46.
* רון גינזבורג וחיים כהן פעולה מוצלחת" ביקור בנמל אלכסנדריה מאי 1980 באתר משמר המורשת הימית.
* זאב ינובסקי פיקוד על אח"י מולדת באתר משמר המורשת הימית, ספטמבר 2019.

הערות שוליים
------------

1. ↑  הלל ירקוני, שבעים שנות ספנות עברית בארץ ישראל עמ' 194.
2. ↑  התמונה מתקופה מאוחרת יותר.

| **ספינות טילים של חיל הים הישראלי** |
| --- |
| שייטת ספינות הטילים • כלי שיט של חיל הים |
| סער 1 שלכת | אח"י מבטח • אח"י משגב • אח"י מזנק | סמל חיל הים הישראליסמל חיל הים הישראלי  |
| סער 2 שלכת | אח"י חיפה • אח"י אילת • אח"י עכו |
| סער 3 שלכת | אח"י סער • אח"י סופה • אח"י געש • אח"י חרב • אח"י חנית • אח"י חץ |
| סער 4 תכלית | אח"י רשף • אח"י קשת • אח"י רומח • אח"י כידון • אח"י תרשיש • אח"י יפו |
| סער 4 נדרן | אח"י ניצחון • אח"י עצמאות • אח"י מולדת • אח"י קוממיות |
| סער 4.5 חוחית | אח"י עליה • אח"י גאולה |
| סער 4.5 נושב | אח"י רומח • אח"י קשת |
| זיוונית | אח"י שמרית • אח"י שלומית |
| סער 4.5 נירית | אח"י חץ • אח"י תרשיש • אח"י כידון • אח"י יפו • אח"י חרב • אח"י סופה |
| סער 5 להב | אח"י אילת • אח"י להב • אח"י חנית |
| סער 6 | אח"י מגן • אח"י עוז • אח"י עצמאות • אח"י ניצחון |